Større byer ved Mekong er Vientiane (hovedstad i Laos) og Phnom Penh (hovedstad i Kambodsja). Nærmere 90 millioner mennesker er avhengige av elven. I regntiden er vannføringen så stor at elvevannet renner til innsjøen Tonlé Sap og gjør at denne blir seks ganger større enn den normalt er. Mekong munner ut i et enormt delta som begynner i det sørlige Kambodsja og brer seg enda mer utover i bredden i Vietnam.